**Ministru kabineta rīkojuma projekta „Par Publisko iepirkumu likuma nepiemērošanu attiecībā uz būvkonstrukcijas nostiprināšanu, būvgružu pārvietošanu un apsardzes nodrošināšanu Rīgā, Priedaines ielā 20**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | 2013.gada 21.novembrī ap plkst.17:45 lielveikalā „MAXIMA XX” Rīgā, Priedaines ielā 20 notika jumta nogruvums. Par minēto 2013.gada 21.novembrī tika uzsākts kriminālprocess Nr.11511002713 pēc Krimināllikuma 239.panta otrajā daļā paredzētā noziedzīgā nodarījuma sastāva pazīmēm, proti, par būvkonstrukciju nobrukuma faktu, kā rezultātā iestājās smagas sekas.  Lai izmeklēšanas interesēs nodrošinātu notikuma vietas norobežošanu un apsardzi, kā arī neatliekamu pierādījumu iegūšanu un nostiprināšanu, nepieciešams:   1. veikt atlikušās ēkas būvkonstrukciju nostiprināšanu, lai fiksētu noziedzīga nodarījuma pēdas un noskaidrotu citus nozīmīgus apstākļus; 2. veikt būvgružu pārvietošanu, lai iegūtu un nostiprinātu pierādījumus; 3. atbilstoši Kriminālprocesa likuma 160.panta otrajai daļai, nodrošināt apsardzi notikuma vietā.   Minētie pasākumi ir saistīti ar būvdarbu veikšanu, kā arī būvniecības tehnikas izmantošanu, ko var veikt atbilstoši komersanti. Papildus tam notikuma vietas apsardzei ir nepieciešams piesaistīt licencētus apsardzes darbības komersantus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz noteikt, ka, lai izmeklēšanas interesēs nodrošinātu notikuma vietas norobežošanu un apsardzi, kā arī neatliekamu pierādījumu iegūšanu un nostiprināšanu, Publisko iepirkumu likumu nepiemēro attiecībā uz būvkonstrukciju nostiprināšanu, būvgružu pārvietošanu un apsardzes nodrošināšanu Rīgā, Priedaines ielā 20. |
| 5. | Projekta izstrādē iesaistītās institūcijas | Iekšlietu ministrija un Valsts policija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs R. Kozlovskis

Vīza: valsts sekretāre I.Pētersone-Godmane

02.12.2013. 16:02

277

D. Radzeviča

67219418, dace.radzevica@iem.gov.lv